Bemdez
Bemdez („ Jeden Dag a (neus) Word auf Bretonisch lerna“) isch a Vrei en dr Bretagne.

Ziel 

Der Vrei med Sitz en Vannes will älles ondrschdüdsa, was emma Beleba vo dr bretonischa Schbrooch ond Kuldur nüdsa duad.

En seinra Sadsong hod r se als Ziel gsedsd:
 Förderonng vo dr bretonischa Kuldur
 Vrteidiga vo dr Rechdmässigkoid ond Richdigkoid, des z wella.
 Schidsa vom Gschichds- ond Nadurerb vo dr Bretagne
 D allgmeine Werdschädsong fir d Erbed zom Erhald vo Schbroocha ond Kuldura fördra

Ärbed 
2000 hod dr Vrei midgmachd bei ama „Bummel“-Schdreik, mo d Coordination antirépressive de Bretagne (Bündnis gega s Ondrdrigga) vor em Roodhaus vo Lanester fir „bolidische bretonische Gfangene“ vraaschdalded hod. 
 
Bemdez hod da „Marche des libertés bretonnes“ (Marsch fir d Frehoida vo de Bretona) organisierd, an dem meh als fuffzig Organisationa, Verinigonga ond Bewegonga midgmachd hend.
 
Bei dem Marsch hods Ärger gea, weil a baar Leid (Jean-Louis Le Cuff, Eugène Riguidel, Alain Malardé (Confédération maritime)) a Solidaridädserklärong vo dr Joëlle Aubron, era französischa Terrorischdin und Mitbegründerin vo dr Action Directe (AD), an Zeidonga geba hend.

Ibr a Buach vo dr Françoise Morvan, „Le Monde comme si“ (D Weld, so .. – D Draumweld vo dr bretonischa Bewegong), hod se d Vreinigong öffendlich echauffierd, weil se mid em Inhald ned eivrschdanda wared.

Bemdez isch au gega da Vrsuch, Schdoßaschildr en Bretonisch abzbaua, mo dr „Conseil Général“ em Oschda vo Morbihan bschlossa hod, ara Gegend, mo seid em 12. Jahrhodrd kei Bretonisch meh gschwädsd worra isch. Em März 2008, hod s Vrwaldongsgrichd en Rennes d Klag gega den Bschluss abglehnd

Gugg au 
 Ofis ar Brezhoneg - s bretonisch Sprochamt

Nedsadressa

Mo s her isch 

Bretonisch